คุณครับไม่ทราบว่าสมมติถ้ามีการติดเชื้อ HCV จะมีผลกับการตรวจเจอเชื้อ HIV ด้วยไหมครับสำหรับผมตรวจเลือดหาเชื้อ HIV ครั้งล่าสุดหลังเสี่ยงที่ 90 วัน ผล HIV (CMIA) - Non-reactionและตรวจหาเชื้อไวรัสตับอักเสบซี หลังความเสี่ยงที่ 86 วัน ผล Anti-HCV - Negativeไม่ทราบว่าผลนี้สามารถยืนยันได้หรือยังครับว่าร่างกายไม่ได้รับเชื้อทั้ง HIV และ ไวรัสตับอักเสบซี (HCV) ครับ- ในส่วนของการตรวจ Anti-HCV ปกติมีการตรวจกี่แบบเหรอครับ เพราะบางที่ผมเคยอ่านมาว่าต้องรอผล 3-7 วัน แต่โรงพยาบาลเอกชนที่ผมไปตรวจรอผลเพียง 1 ชั่วโมงครับ ผมเลยกังวลเรื่องความแม่นยำของผลและชุดตรวจครับและสุดท้ายในเคสของผมมีความเป็นไปได้ไหมครับว่าอาจจะติดเชื้อ HCV แต่ยังตรวจไม่พบเพราะอาจจะอยู่ในช่วงเชื้อฟักตัว และส่งผลให้ window period ของ HIV delay ไปด้วยเลยยังตรวจไม่พบในช่วงเวลา 90 วันครับ
สวัสดดีค่ะ โรคไวรัสตับอักเสบชนิดซี เป็นโรคที่เกิดการอักเสบของตับ ซึ่งมีสาเหตุมาจากการติดเชื้อไวรัสตับอักเสบ ซี (HCV) โดยสามารถติดต่อกันได้ทางเลือด หรือการมีเพศสัมพันธ์เป็นโรคที่ค่อนข้างอันตราย เพราะอาจทำให้ผู้ป่วยเป็นตับแข็งหรือมะเร็งตับตามมาได้ซึ่งการติดเชื้อไวรัสตับอักเสบซีร่วมกับการติดเชื้อ HIV มาพร้อมกัน อาจทำให้ใช้เวลาในการกว่าจะตรวจหาเชื้อนานขึ้นเป็นประมาณ 6 เดือนในบางราย แต่ส่วนใหญ่ก็จะเจาะเลือดดูก่อนที่ 3 เดือนหลังเสี่ยงซึ่งก็ให้ผลที่เกือบแน่นอนมากแล้ว แต่ถ้าจะยืนยันจริงๆให้สบายใจก็ให้มาเจาะซ้ำอีกครังที่ 6 เดือนหลังเสี่ยง การรอผลตรวจใช้เวลาไม่กี่ชั่วโมงก็ได้เช่นกัน ถ้าตรวจในรพ.ที่ได้รับการรับรองก็น่าจะมีห้องปฏิบัติการที่ให้ผลเลือดที่เชื่อถือได้ค่ะ